ΓΡΑΠΤΗ ΕΡΩΤΗΣΗ E-1081/00

υποβολή: Erik Meijer (GUE/NGL) προς την Επιτροπή

(7 Απριλίου 2000)

Θέμα: Διαμαρτυρίες κατά της καταστροφής κατοικουμένων και φυσικών περιοχών λόγω της κατασκευής φράγματος στην αυτόνομη ισπανική περιφέρεια της Ναβάρας

1. Γνωρίζει η Επιτροπή ότι μετά από την περάτωση των εργασιών κατασκευής του φράγματος του Itoiz, ύψους 135 μέτρων και μήκους 35 χμ, οι ποταμοί Irati και Urrobi, που κυλούν στα Πυρηναία, στο βόρειο τμήμα της αυτόνομης περιφέρειας της Ναβάρας, θα χύνονται σε τεχνητή λίμνη 1100 εκταρίων, η οποία θα έχει προκαλέσει την πλήρη ή μερική εξαφάνιση, αντιστοίχως εννιά και έξι χωριών, ενώ πρόκειται επίσης να κατακλυσθούν τρία φυσικά και ορνιθολογικά πάρκα (Txintxurrenea, Gaztelu και Inyarbe), τα οποία δημιουργήθηκαν και προστατεύονται με ενίσχυση της Ευρωπαϊκής Ένωσης, γεγονός που θα έχει ως συνέπεια την εξαφάνιση σπανίων ειδών αετού, γύπα και κουκουβάγιας, ενώ η βίδρα έχει ήδη εξαφανισθεί λόγω των εργασιών κατασκευής του φράγματος;

2. Έχει ενημερωθεί η Επιτροπή σχετικά με την ενέργεια διαμαρτυρίας στην οποία προέβη η ισπανική ομάδα Solidarios con Itoz (αλληλεγγύη για το Itoz) κατά τη διάρκεια του εναρκτήριου λόγου που εξεφώνησε ο Πρόεδρος Abou- Zeid, επ' ευκαιρία του δεύτερου παγκοσμίου φόρουμ για το νερό, στις 17 και 22 Μαρτίου 2000, στη Χάγη (Κάτω Χώρες) και την οποία περιέγραψαν πολλά μέσα ενημέρωσης;

3. Γνωρίζει επίσης η Επιτροπή ότι ένα από τα κυριότερα επίσημα επιχειρήματαπέρ της κατασκευής του φράγματος, ήτοι η δημιουργία 57.000 εκταρίων γης προοριζόμενης για εντατική καλλιέργεια, αντιβαίνει προς τις νέες αρχές μιας βιώσιμης περιβαλλοντικής πολιτικής η οποία βασίζεται στη μείωση της αγροτικής επιφάνειας, στην προώθηση μιας λιγότερο εντατικής γεωργίας και τη διατήρηση ή την επέκταση των φυσικών πάρκων;

4. Μπορεί να διαβεβαιώσει η Επιτροπή ότι δενπάρχουν ακόμη πλήρη και εγκεκριμένα σχέδια περί διόρυξης καναλιού μήκους 177 χμ προς το νότιο τμήμα της Ναβάρας, ότι το σχέδιο αυτό δεν περιλαμβάνεται στο εθνικό αρδευτικό πρόγραμμα της Ισπανίας, ότι η αποδοτικότητα του σχεδίου είναι άκρως αβέβαιη και ότι η αναμενόμενη αύξηση της παραγωγής ηλεκτρικής ενέργειας θα εκμηδενισθεί κατα τα δύο τρίτα όταν παύσουν να παράγουν οι εγκαταστάσεις που λειτουργούν κατά μήκος των σημερινών ποταμών;

5. Γνωρίζει η Επιτροπή ότι η κατασκευή του φράγματος αμφισβητείται έντονα, έχοντας κυρίωςπόψη:

α) τις καταδικαστικές αποφάσεις δικαστηρίων εναντίον πρώην ηγετικών στελεχών της αυτόνομης περιφέρειας της Ναβάρας για δωροδοκία κατά τη χορήγηση των αδειών κατασκευής"

β) τις αποφάσεις των ανωτάτων δικαστικών αρχών της Ισπανίας, στις 29 Σεπτεμβρίου 1995 και 14 Ιουλίου 1997, με τις οποίες απορρίφθηκε το τεχνικό σχέδιο"

γ) την προσφυγή στιςπηρεσίες της εταιρίας Burson-Marsteller, προκειμένου να πείσει τα μέσα ενημέρωσης και την κοινή γνώμη για τη σκοπιμότητα του σχεδίου;

6. Ποιές ενέργειες προτίθεται να αναλάβει η Επιτροπή προκειμένου:

α) να συμβάλει στην προστασία του τοπίου και της πανίδας των δυτικών Πυρηναίων κατά των καταστροφικών συνεπειών των έργων κατασκευής φράγματος και

β) να επιτύχει επάυτού συμφωνία με τις αρμόδιες ισπανικές αρχές;

Απάντηση της κας Wallstrm εξ ονόματος της Επιτροπής

(17 Μαΐου 2000)

Η Επιτροπή έλαβε καταγγελίες σχετικά με την κατασκευή του φράγματος στο Itoiz και διενήργησε έρευνα. Στις 30 Νοεμβρίου του 1994, η Επιτροπή αποφάσισε να μην κινήσει διαδικασίες λόγω παράβασης όσον αφορά το συγκεκριμένο θέμα. Για το σκοπό αυτό εκδόθηκε δελτίο τύπου στις 9 Δεκεμβρίου 1994(1), το οποίο περιλαμβάνει τα αναγκαία στοιχεία με τα οποία εξηγείται ο λόγος για τον οποίο έκλεισε ο φάκελος.

Πρέπει να σημειωθεί ότι η Κοινότητα δεν έχει χορηγήσει οιασδήποτε μορφής χρηματοδότηση για την κατασκευή του φράγματος στο Itoiz της περιοχής της Ναβάρας στην Ισπανία.

Ως αποτέλεσμα τωνποδείξεων που έγιναν από την Επιτροπή μετά από το κλείσιμο του φακέλου, οι ισπανικές αρχές κοινοποίησαν την επέκταση των ειδικών ζωνών προστασίας στις οποίες βρίσκεται το έργο. Πρόσφατα, οι εν λόγω αρχές κοινοποίησαν στην Επιτροπή νέους χαρακτηρισμούς ειδικών ζωνών προστασίας στην περιοχή Bardenas Reales.

Σε σχέση με τις παρατηρήσεις όσον αφορά τις αποφάσεις που εκδόθηκαν από τα εθνικά δικαστήρια για το εν λόγω θέμα, πρέπει να σημειωθεί ότι δεν θα ήταν πρέπον για την Επιτροπή να εκφράσει παρατηρήσεις. Πρέπει επίσης να σημειωθεί ότι η πρόσφατη απόφαση του ισπανικού συνταγματικού δικαστηρίου ανέτρεψε προηγούμενη απόφαση που είχε εκδώσει το ισπανικό ανώτατο δικαστήριο κατά του εν λόγω έργου.

Δεδομένου του γεγονότος ότι το φράγμα στο Itoiz έχει τώρα κατασκευαστεί, η Επιτροπή δεν βλέπει τον λόγο να εξακολουθήσουν να διατυπώνονται παρατηρήσεις επί μιας απόφασης της Επιτροπής η οποία ανάγεται στο 1994.

(1) IP/94/1175.